
Ministru kabineta sēdes protokollēmums

Latvijas Republikas nostājas projekts uz Eiropas Komisijas 2024. gada 24. janvāra formālo paziņojumu pārkāpuma procedūras lietā Nr. INFR(2024)0092

· 1. Apstiprināt Finanšu ministrijas sagatavoto Latvijas Republikas nostāju uz Eiropas Komisijas 2024. gada 24. janvāra formālo paziņojumu pārkāpuma procedūras lietā Nr. INFR(2024)0092.
· 2. Tieslietu ministrijai, izmantojot Eiropas Komisijas izveidoto un uzturēto notifikāciju sistēmu pārkāpuma procedūru lietās, nostāju nosūtīt Eiropas Komisijai.
· 3. Eiropas Parlamenta un Padomes 2021. gada 24. novembra Direktīvas (ES) 2021/2167 par kredītu apkalpotājiem un kredītu pircējiem, un ar ko groza Direktīvas 2008/48/EK un 2014/17/ES prasību pārņemšanai Finanšu ministrijai iesniegt izskatīšanai Ministru kabinetā divu mēnešu laikā šādus tiesību aktus:
· 3.1. Grozījumi Parādu ārpustiesas atgūšanas likumā;
· 3.2. Grozījumi Ministru kabineta 2013. gada 29. janvāra noteikumos Nr. 64 “Parāda atgūšanas pakalpojuma sniedzēju licencēšanas kārtība”;
· 3.3. Grozījumi Ministru kabineta 2013. gada 29. janvāra noteikumos Nr. 61 “Noteikumi par parāda atgūšanas izdevumu pieļaujamo apmēru un izdevumiem, kuri nav atlīdzināmi”.

